મેં સૌ સગાંસંબંધીઓ અને મિત્રોનો આભાર માન્યો. મારાં પુણ્યસ્મારણાર્હ બાને યાદ કરતાં મેં કહ્યું કે, મારી તુટીફૂટી મલયાલમ ભાષા સાંભળીને એમણે મને ટકોર કરી હતી કે, હું રજા પર ઘેર જાઉં ત્યારે મારે ત્રણ દિવસ મારી માતૃભાષા મલયાલમ શીખવા માટે રાખવા અને પછી રાજાના દિવસો ગણવા! એ જ રીતે મારા અભ્યાસ માટે વર્ષો સુધી પરદેશમાં રહીને મારા વતન ઘેર પહોચ્યો ત્યારે મલયાલમ બોલવામાં મને પડતી તકલીફ જોઇને મારા પૂજ્ય બાપુજીએ પણ હળવાશમાં કહ્યું હતું કે, મારો બેટો એટલું બધું ભણ્યો છે કે, તેને માતૃભાષા પણ ના આવડે!